Source: https://www.mzdovecentrum.sk/clanok-z-titulky/vznik-a-zanik-povinneho-socialneho-poistenia-szco-v-roku-2020-tt-mc-5-2020.htm
Timestamp: 2020-07-11 17:55:07+00:00
Document Index: 5490578

Matched Legal Cases: ['§ 21', '§ 21', '§ 293', '§ 293', '§ 5', '§ 3', '§ 6', '§ 14', '§ 6', '§ 138', '§ 15', '§ 6', '§ 6', '§ 6', '§ 21', '§ 138', '§ 138', '§ 21', '§ 138', '§ 138']

Mzdové centrum - Vznik a zánik povinného sociálneho poistenia SZČO v roku 2020
Vznik a zánik povinného sociálneho poistenia SZČO v roku 2020
Vznik a zánik nemocenského poistenia a povinného dôchodkového poistenia SZČO je okrem dosiahnutého príjmu viazaný aj na lehoty podania daňového priznania k dani z príjmov.
Dátum publikácie:28. 5. 2020
1. Vznik a zánik povinného nemocenského poistenia a povinného dôchodkového poistenia SZČO v roku 2020
2. Vymeriavací základ na platenie poistného a výpočet poistného na povinné sociálne poistenie SZČO v roku 2020
Rozsah sociálneho poistenia, vrátane vzniku a zániku sociálneho poistenia, platenia poistného, stanovenia vymeriavacieho základu pre jednotlivé kategórie poistencov a ich povinností v oblasti sociálneho poistenia upravuje zákon č. 461/2003 Z. z. o sociálnom poistení. Vznik a zánik povinného nemocenského poistenia a povinného dôchodkového poistenia samostatne zárobkovo činnej osoby je štandardne upravený v § 21 zákona a okrem dosiahnutého príjmu vykázaného v daňovom priznaní je viazaný aj na lehoty podania daňového priznania k dani z príjmov fyzickej osoby za predchádzajúci kalendárny rok. Štandardný postup pri zisťovaní vzniku a zániku povinného sociálneho poistenia v roku 2020 sa uplatní pri tých samostatne zárobkovo činných osobách, ktoré podali daňové priznanie za rok 2019 v termíne do 31. marca 2020. Keďže lehoty podávania daňových priznaní za rok 2019 uplynuli počas obdobia pandémie koronavírusu, špecificky sa v § 21 zákona č. 67/2020 Z. z. o mimoriadnych opatreniach vo finančnej oblasti v súvislosti so šírením choroby COVID-19 upravili aj lehoty na podávanie daňových priznaní za rok 2019. V dôsledku tejto situácie sa pre samostatne zárobkovo činné osoby, ktoré nepodali daňové priznanie za rok 2019 do 31. marca 2020, v § 293ey až § 293fa zákona o sociálnom poistení v znení zákona č. 127/2020 Z. z. špecificky ustanovil postup pri zisťovaní vzniku a zániku povinného nemocenského poistenia a povinného dôchodkového poistenia samostatne zárobkovo činnej osoby, ktorý je viazaný na termín podania daňového priznania za rok 2019 po 31. marci 2020.
Samostatne zárobkovo činná osoba (ďalej len: „SZČO“) je podľa § 5 zákona o sociálnom poistení fyzická osoba, ktorá dovŕšila 18 rokov veku a v kalendárnom roku rozhodujúcom pre vznik alebo na trvanie povinného nemocenského poistenia a povinného dôchodkového poistenia SZČO dosahovala príjmy uvedené v § 3 ods. 1 písm. b) a ods. 2 a 3 zákona, t. j.:
príjmy z podnikania a z inej samostatnej zárobkovej činnosti podľa § 6 ods. 1 a 2 zákona č. 595/2003 Z. z. o dani z príjmov,
vrátane príjmu z podnikania a z inej samostatnej zárobkovej činnosti, ktorý nepodlieha dani z príjmov preto, že tak ustanovujú predpisy a medzinárodné zmluvy o zamedzení dvojitého zdanenia,
vrátane príjmu z podnikania a z inej samostatnej zárobkovej činnosti, ktorý nepodlieha dani z príjmov, ak na fyzickú osobou, ktorá zárobkovú činnosť vykonáva, sa v právnych vzťahoch sociálneho poistenia uplatňujú predpisy SR podľa Nariadenia Európskeho parlamentu a rady č. 883/2004 o koordinácii systémov sociálneho zabezpečenia alebo sa uplatňuje medzinárodná zmluva, ktorá má prednosť pred zákonmi SR,
okrem fyzickej osoby, ktorá má podľa zmluvy o výkone osobnej asistencie vykonávať osobnú asistenciu fyzickej osobe s ťažkým zdravotným postihnutím.
Podľa § 14 ods. 1 písm. b) zákona o sociálnom poistení povinne nemocensky poistená je SZČO, ktorej príjem z podnikania a z inej samostatnej zárobkovej činnosti podľa § 6 ods. 1 a 2 zákona o dani z príjmov alebo výnos súvisiaci s podnikaním a s inou samostatnou zárobkovou činnosťou bol vyšší ako 12-násobok vymeriavacieho základu uvedeného v § 138 ods. 5 zákona o sociálnom poistení, t. j. mesačne najmenej vo výške 50 % jednej dvanástiny všeobecného vymeriavacieho základu za kalendárny rok, ktorý dva roky predchádza kalendárnemu roku, za ktorý sa platí poistné, resp. bol vyšší ako 12-násobok minimálneho vymeriavacieho základu. Podľa § 15 ods. 1 písm. b) zákona o sociálnom poistení povinne dôchodkovo poistenou SZČO je SZČO, ktorá je povinne nemocensky poistená.
Z uvedeného vyplýva, že SZČO je povinne nemocensky a povinne dôchodkovo poistená (resp. povinne sociálne poistená), ak jej príjem z činnosti podľa § 6 ods. 1 a 2 zákona o dani z príjmov za predchádzajúci kalendárny rok je vyšší ako 12-násobok aktuálne platného minimálneho vymeriavacieho základu.
Pri posudzovaní vzniku a zániku povinného sociálneho poistenia SZČO v roku 2020 sa berú do úvahy:
príjmy z podnikania a z inej samostatnej zárobkovej činnosti (ak SZČO účtuje v sústave jednoduchého účtovníctva, vedie daňovú evidenciu podľa § 6 ods. 11 zákona o dani z príjmov alebo uplatňuje výdavky percentom z príjmov podľa § 6 ods. 10 zákona o dani z príjmov) alebo
výnosy súvisiace s podnikaním a s inou samostatnou zárobkovou činnosťou (ak SZČO účtuje v sústave podvojného účtovníctva)
bez odpočítania výdavkov, resp. nákladov vykázaných v daňovom priznaní k dani z príjmov fyzickej osoby za rok 2019, t.j. hrubé príjmy.
Výška minimálneho vymeriavacieho základu platná v roku 2020 je vo výške 506,50 €, 12-násobok minimálneho vymeriavacieho základu je 12 x 506,50 = 6 078 €. Je to suma rozhodujúca pre posúdenie vzniku, zániku, resp. trvania povinného sociálneho poistenia SZČO v roku 2020.
1. Vznik a zánik povinného nemocenského poistenia a povinného dôchodkového poistenia SZČO
Podľa § 21 ods. 1 zákona o sociálnom poistení povinné nemocenské poistenie a povinné dôchodkové poistenie SZČO štandardne:
vzniká od 1. júla kalendárneho roka nasledujúceho po kalendárnom roku, za ktorý jej príjem zo zárobkovej činnosti bol vyšší ako 12-násobok aktuálne platného minimálneho vymeriavacieho základu uvedeného v § 138 ods. 5 zákona,
zaniká 30. júna kalendárneho roka nasledujúceho po kalendárnom roku, za ktorý jej príjem zo zárobkovej činnosti nebol vyšší ako 12-násobok aktuálne platného minimálneho vymeriavacieho základu uvedeného v § 138 ods. 5 zákona.
Podľa § 21 ods. 12 zákona o sociálnom poistení povinné nemocenské poistenie a povinné dôchodkové poistenie SZČO, ktorej je predĺžená lehota na podanie daňového priznania, štandardne:
vzniká od 1. októbra kalendárneho roka nasledujúceho po kalendárnom roku, za ktorý jej príjem zo zárobkovej činnosti bol vyšší ako 12-násobok aktuálne platného minimálneho vymeriavacieho základu uvedeného v § 138 ods. 5 zákona,
zaniká 30. septembra kalendárneho roka nasledujúceho po kalendárnom roku, za ktorý jej príjem zo zárobkovej činnosti nebol vyšší ako 12-násobok aktuálne platného minimálneho vymeriavacieho základu uvedeného v § 138 ods. 5 zákona.
Dohodár a sociálne poistenie
Práceneschopnosť a nemocenské dávky
1. Uznávanie dočasnej pracovnej neschopnosti a poskytovanie nemocenského
2. Dočasná pracovná neschopnosť zamestnanca
3. Dočasná pracovná neschopnosť samostatne zárobkovo činnej osoby
4. Dočasná pracovná neschopnosť dobrovoľne nemocensky poistenej osoby
Odvody živnostníka do Sociálnej a zdravotnej poisťovne od 1. 1. 2020
Odvody poistného od 1. januára 2020
1. Všeobecný vymeriavací základ v oblasti sociálneho poistenia
Zamestnávatelia a SZČO budú mať odklad splátok poistného o tri mesiace
Dôvodová správa k zákonu č. 68/2020 Z. z. (o sociálnom poistení)
Dôvodová správa k zákonu č. 127/2020 Z. z. (o sociálnom poistení)
127/2020 Z. z.